nvidia/miracl-vision huggingface dataset:
जवाहरलाल नेहरू राष्ट्रीय शहरी नवीकरण योजना

जवाहर लाल नेहरू राष्ट्रीय शहरी नवीकरण योजना (JNNURM) भारत सरकार के शहरी विकास मंत्रालय द्वारा वर्ष २००५ में शुरू की गयी एक एक योजना थी जिसका उद्देश्य भारत के कुछ चुने हुए शहरों में विकास को गति प्रदान करना था। इसका शुभारम्भ तत्कालीन प्रधानमंत्री मनमोहन सिंह ने ३ दिसंबर २००५ को किया था और इसका नाम भारत के पहले प्रधानमंत्री जवाहरलाल नेहरू के नाम पर रखा गया था। प्रारम्भ में सात वर्षों (२०१२ तक) के लिए शुरू की गयी इस योजना के तहत भारतीय शहरों में अवस्थापनात्मक सुविधाओं और नगरीय सुविधाओं के विकास हेतु चरणबद्ध तरीके से योजना के लक्ष्यों को लागू करने का प्रस्ताव था और बाद में इसे दो वर्षों के लिए बढ़ा कर मार्च २०१४ तक जारी रखा गया। इस वृहद् स्तर की योजना में भारतीय संविधान के ७४वें संशोधन के अनुरूप नगरों में "आर्थिक रूप से कार्यक्षम, लाभकारी और उत्तरदायी" नागरीय अवस्थापनाओं का विकास सुनिश्चित करने, नगरों के पुराने बसे इलाकों में आवागमन अवरोध मिटाने, और गरीब लोगों तक आम नागरिक सुविधाओं को पहुँचाने का लक्ष्य रखा गया था। इस योजना के तहत कुल ६३ शहरों को चुना गया था जिनमें ७ शहर चालीस लाख से अधिक जनसंख्या वाले, २८ शहर दस लाख से चालीस लाख की जनसंख्या वाले और २८ शहर दस लाख से कम जनसंख्या वाले थे; योजना में २००५ से २००७ की अवधि में कुल ₹१,२०,५३६ करोड़ के निवेश का प्रस्ताव था।
रैखिक मोटर

रैखिक मोटर (लिनियर मोटर) एक विद्युतचुम्बकीय युक्ति है जो सीधे बल उत्पन्न करती है (बलाघूर्ण नहीं) तथा उसके स्थिर तथा चलायमान भागों के बीच सीधे रैखिक गति होती है (घूर्णन गति नहीं)। रैखिक मोटर के 'सिरे' होते हैं जबकि परम्परागत घूर्णी मोटर एक बन्द 'लूप' होते हैं।
बावजी चतुर सिंहजी

सन्त कवि महाराज चतुर सिंहजी जो अब बावजी चतुर सिंहजी के नाम से भी जाने जाते हैं, भारत के एक लोकप्रिय संत-कवि थे। उनका जन्म करजली परिवार में हुआ था जो मेवाड़ के 61वें महाराणा संग्राम सिंह द्वितीय (उदयपुर, शासनकाल 1710-1734 ई.) के तीसरे पुत्र महाराज बाग सिंह के वंशज हैं। इनके पिता का नाम महाराज सूरत सिंह था जबकि माता का नाम रानी कृष्ण कँवर था। चतुर सिंहजी चार भाइयों में सबसे छोटे थे, उनका विवाह चापपोली के ठाकुर इंदर सिंह के छोटे भाई ठाकुर मगन सिंह की पुत्री लाड कुंवर से हुआ था, परिवार में इकलौती संतान होने के कारण उनका नाम लाड (प्रिय / प्रिय / प्रिय बच्चा) कुंवर रखा गया था! बावजी की शादी 19 साल की उम्र में हुई और उनकी दो बेटियां हुईं, एक की बचपन में ही मृत्यु हो गई, जबकि दूसरे सयार कुंवर की शादी गुजरात के विजयनगर के महाराज हमीर सिंहजी से हुई। बावजी चतुर सिंह जी ने मेवाड़ी भाषा में रचनाएं की। दैनिक सहायता और संगति के लिए, बावजी ने रूपा, कन्ना, देवला, उद्धा, शंकर और अपने समाज सुधारवादी विचारों के प्रसार के लिए उन्हें संबोधित कई कविताएँ लिखीं। महाराज चतुर सिंहजी एक महान कवि (शब्द-स्मिथ!) होने के साथ-साथ एक प्रबुद्ध व्यक्तित्व थे। उनकी रचनाएँ आध्यात्मिक ज्ञान और लोक व्यवहार का संतुलित मिश्रण हैं। हमारे दिन-प्रतिदिन की घटनाओं के माध्यम से सरल भाषा में सुनाई गई, उन्होंने सबसे कठिन ज्ञान को ऐसे तरीके से समझाया है जो आसानी से समझ में आता है और मामला हमारे दिल और दिमाग को छूता है। खानू मंगरी में बावजी की कोटरी (चतुर साधना स्थल) को राजस्थान विधान सभा के तत्कालीन अध्यक्ष (०३.५.१९६७ से २०.३.१९७२) और क्षेत्र के विधायक स्वर्गीय श्री निरंजन नाथ आचार्य ने १३ जनवरी १९६६ को वित्तीय सहायता के बहाल किया था। महाराणा मेवाड़ फाउंडेशन का समर्थन और करजली परिवार का भौतिक समर्थन। महाराणा भागवत सिंहजी ने राजस्थान के कई गणमान्य व्यक्तियों की उपस्थिति में बावजी की संगमरमर की मूर्ति का अनावरण किया। हर साल विक्रम सम्वत् पौष शुक्ल तृतीया (~ जनवरी)को बावजी हुज़ूर महाराज चतुर सिंहजी के ज्ञानोदय दिवस (आत्म साक्षात्कार) के उपलक्ष्य में नउवा में एक निष्पक्ष और आध्यात्मिक कार्यक्रम आयोजित किया जाता है। यह पवित्र स्थल, जो अब एक प्रसिद्ध तीर्थस्थल बन गया है, राजस्थान के राज्यपाल सरदार हुकम सिंह (1967-73) ने भी मुख्यमंत्री मोहन लाल सुखाड़िया (1954-1971) व खान मंत्री हरिदेव जोशी के साथ दौरा किया था। (हरिदेव जोशी बाद में राजस्थान के मुख्यमंत्री 1973-77; 1985-88; 1989-1990 रहे)। एक संक्षिप्त बीमारी के बाद 1 जुलाई 1929 (विक्रम सम्वत् 1986 आषाढ़ कृष्ण नवमी) को 49 वर्ष की उम्र में करजली हवेली में बावजी ने देह त्याग कर इस दैहिक यात्रा को विराम दिया, इससे एक महान आध्यात्मिक लेखक और समाज सुधारक की यात्रा यहाँ पुर्ण हुई ।
स्वरूप सागर झील

स्वरूप सागर (Swaroop Sagar Lake) एक छोटी सी झील है जो भारत के राजस्थान के उदयपुर ज़िले में स्थित है। यह झील पिछोला झील और फतेहसागर झील को जोड़ती है। इसका निर्माण 1857 में महाराजा स्वरूप सिंह ने करवाया, इसकी आकृति लहर नुमा है।
गोलकीपर

विभिन्न खेलों में लक्ष्य को गोल के रूप में शामिल होता है, जो खिलाड़ी सामने वाली टीम को गोल करने से रोकने के लिए विशेष रूप से नियुक्त होता है उसे गोलकीपर (कुछ खेलों में गोलटेंडर, नेटमाइंडर, गोलची, गोली अथवा कीपर भी) कहा जाता है। यह स्थिति हर्लिंग, फुटबॉल, गेलिक, अंतर्राष्ट्रीय फुटबॉल, हैंडबॉल, मैदानी हॉकी, आइस हॉकी, जल पोलो, बैंडी, रिंक बैंडी, लाक्रोस, फ्लोरबॉल सहित विभिन्न खेलों में होती है। सामान्यतः गोलकीपर के लिए विशेष नियम होते हैं जो अन्य खिलाड़ियों पर लागू नहीं होते। ये नियम अक्सर गोलकीपर के खतरों के रूप में सीधा लक्ष्य होने अथवा हिंसक स्थिति से रक्षा करने के लिए स्थापित किये गये। आइस हॉकी और लाक्रोस जैसे कुछ खेलों में गोलकीपर को विशेष उपस्कार जैसे भारी पैड और शरीर पर मास्क पहनना आवश्यक होता है जिससे खेली जा रही वस्तु से उन्हें बचाया जा सके। कुछ खेलों में गोलकीपर के लिए सामान्य खिलाड़ियों की तरह नियम भी हो सकते हैं जैसे एसोशियेसन फुटबॉल में गोलकीपर पूरे मैदान में अन्य खिलाड़ियों की तरह गेंद को पदाघात से मार सकता है और प्रतिबंधित क्षेत्र में हाथ से भी रोक सकता है।
प्रतिजन

प्रतिरक्षा विज्ञान में, प्रतिजन (antigen) किसी जीवधारी के शरीर में उपस्थित वे अणु हैं जो रोगों से लड़ने की क्षमता उत्पन्न करते हैं। दूसरे शब्दों में, कोई भी पदार्थ जो शरीर के प्रतिरक्षा तंत्र को प्रतिपिण्ड (एन्टीबॉडी) उत्पन्न करने में सहायक होता है, उसको प्रतिजन कहते हैं। प्रतिजन, वायरस, बैक्टीरिया, ग्लाइको प्रोटीन, पोली सैकेराइड, कार्बोहाइड्रेट आदि के बने होते हैं। जिनका आणविक भार कम से कम 6000 डाल्टन होना चाहिए। प्रतिजन निम्न तीन प्रकार के होते हैं - 1. Complete antigen 2. Pro antigen 3.Cripto antigen
फ्रैंक वूली

फ्रैंक एडवर्ड वूली (अंग्रेज़ी: Frank Edward Woolley, 27 मई 1887 - 18 अक्टूबर 1978) अंग्रेज पेशेवर क्रिकेटर थे। वह हरफनमौला के रूप में खेलते थे। अपने तीस से अधिक वर्षों के प्रथम श्रेणी करियर में उन्होंने केंट काउंटी क्रिकेट क्लब की तरफ से खेलते हुए 978 मैचों में 58,959 रन बनाए जो कि केवल जैक हॉब्स से कम है। 1,000 से अधिक प्रथम श्रेणी कैच लेने वाले वो अकेले गैर-विकेटकीपर है। उन्होंने 2,000 से ऊपर विकेट भी लिये। वह इंग्लैंड के लिये 1909 से 1934 तक खेले जिसमें उन्होंने 64 मैचों में 3,283 रन बनाए और 83 विकेट लिये।
एशियाई सिंह

एशियाई सिंह (वैज्ञानिक नाम : Panthera leo persica), शेर की एक प्रजाति है जो केवल भारत के गुजरात राज्य में पायी जाती है। इसलिये इसे 'भारतीय शेर' भी कहते हैं। शेर की एक प्रजाति है। एशियाई सिंहों की संख्या बहुत कम बची है और यह लुप्तप्राय प्रजाति की श्रेणी में रखी गयी है।
२०१६ में अमेरिका ने गिराए बम

राष्ट्रपति बराक ओबामा के शासन में अमेरिका अधिक आक्रामक रहा २०१६ में ओबामा ने विभिन्न देशों में २६,१७१ बम गिराए गए। यह आंकड़ा पूर्व राष्ट्रपति जार्ज डब्लू बुश के कार्यकाल से १३० फीसद अधिक रहा जिसमें हर तीन घंण्टे में तीन बम गिराए गये। सबसे अधिक हमले पाकिस्तान, अफगानिस्तान, लीबिया, यमन, सोमालिया, इराक और सीरिया में किए गए। इन देशों में गृह युध्द के हालात है पाकिस्तान यमन लीबिया सोमालिया में सात साल में अमेरिकी हमलो में 600 नागरिक मारे गए। ओबामा कार्यकाल के दौरान अमेरिकी सेनाओ ने ड्रोन हमलो में विशेषज्ञता हासिल की बुश कार्यकाल की तुलना में वर्ष 2016 में 10 फीसद इजाफा दर्ज किया गया। वर्ल्ड ट्रेड सेंटर पर हुए आंतकी हमलो के बाद अमेरिकी संसद ने कुछ प्रस्ताव पास किए जिससे आंतक मिटाने के लिए अमेरिका किसी भी देश पर आवश्यक सैन्य बल का इस्तेमाल कर सकता है लेकिन विशेषज्ञ इसे नियमो का उल्लंधन मान रहे हैं। उनके मुताबिक जिन देशों पर अमेरिका ने 2016 में हमले किए उनका 2001 के आंतकी हमलो से कुछ लेना देना देना नहीं है। इसके बाद भी अमेरिकी सैना 138 देशों में मौजूद है।
ऋषभ पंत

ऋषभ राजेंद्र पंत (ऋषभ राजेन्द्र पन्त) (जन्म 04 अक्तूबर 1997) एक भारतीय क्रिकेट खिलाड़ी हैं जिनका जन्म रुड़की, उत्तराखंड में हुआ है। इनका पैतृक निवास 'पिथौरागढ़' जनपद के गंगोलीहाट तहसील के पाली नामक गाँव में है। ऋषभ पंत घरेलू क्रिकेट दिल्ली के लिए खेलते हैं। पंत मुख्यतः बल्लेबाजी और विकेटकीपर के लिए जाने जाते हैं। इनके और भी रिकॉर्ड है। इन्हे भारत का 'गिलक्रीस्ट' कहा जाता है ये अपनी बिस्फोटक बल्लेबाजी के लिऐ जाने जाते हैं, खिलाड़ी खेलता अच्छा है लेकिन शॉट चयन गलत हो जाता है!इशा नेगी इन पर एकतरफा मोहब्बत है।  ऋषभ पंत अपने प्रथम श्रेणी क्रिकेट की शुरुआत 22 अक्तूबर 2016 को 2016–16 की रणजी ट्रॉफी में की थी। और लिस्ट ए क्रिकेट की शुरुआत 24 दिसंबर (दिसम्बर) 2015 को 2015–16 विजय हजारे ट्रॉफी में की थी। ऋषभ पंत जिन्हें पहली बार भारत के इंग्लैंड दौरे पर टेस्ट टीम में जगह दी गयी। ऋषभ पंत को टी20 सीरीज के लिए पंत को बल्लेबाज के तौर पर चुना गया. वेस्टइंडीज में हो रहे इस मैच में ऋषभ को महेंद्र सिंह धोनी के स्थान पर चुना गया है 2022 में श्रीलंका के खिलाफ ऋषभ पंत ने बेंगलुरु टेस्ट में सबसे तेज फिफ्टी का रिकॉर्ड बनाया, ऋषभ पंत ने सिर्फ 28 बॉल में फिफ्टी जड़ी और कपिल देव के कई साल पुराने रिकॉर्ड को तोड़ दिया | इसकेअलावा पंत सबसे कम पारियों में 1000 रन बनाने वाले भारतीय विकेटकीपर बल्लेबाज भी है | उन्होंने ये रिकॉर्ड 2021 में ऑस्ट्रेलिया के खिलाफ ब्रिस्बेन टेस्ट में बनाया था |  ऋषभ पंत ने साल 2016 में दिल्ली कैपिटल्स के लिए खेलते हुए अपने आईपीएल करियर की शुरुआत की थी। इसके बाद से अभी तक पंत दिल्ली कैपिटल्स का ही हिस्सा हैं। दिल्ली कैपिटल्स के लिए ऋषभ पंत का प्रदर्शन इतना ज्यादा जबरदस्त रहा है कि इंडियन प्रीमियर लीग 2021 में उन्होंने टीम की कप्तानी भी की। अपने IPL करियर में अभी तक ऋषभ पंत ने 76 मुकाबले खेले हैं, जिसमें 35.26 की औसत और 149.80 के शानदार स्ट्राइक रेट से 2292 रन बनाए हैं। इस बीच पंत ने अपने करियर में 14 अर्धशतक और एक शतक भी लगाया है। ऋषभ पंत का IPL में सर्वश्रेष्ठ स्कोर 128* रन रहा। ऋषभ पंत ने भारतीय टीम के लिए टेस्ट में अपना डेब्यू साल 2018 में किया था। आपको बता दें कि 2017 में टी20 फॉर्मेट के जरिए अपने अंतरराष्ट्रीय करियर की शुरुआत करने वाले पंत ने 2018 में टेस्ट डेब्यू किया। अभी तक अपने टेस्ट करियर में ऋषभ पंत ने 20 मुकाबले खेले हैं, जिसमें उन्होंने 45.26 की औसत से 1358 रन बनाए हैं। इस बीच पंत ने 4 शतक और 17 अर्धशतक भी लगाए हैं। ऋषभ पंत का सर्वश्रेष्ठ स्कोर 159* रन रहा है। ऋषभ पंत ने आईपीएल 2022 में दिल्ली के कप्तान के रूप में बहुत अच्छा प्रदर्शन किया थे. आईपीएल 2022 के नौ मैचों में पंत ने 33.43 का औसत और 149.04 के अच्छे स्ट्राइक-रेट से 234 रन बनाए थे.
विस्तारा

विस्तारा टाटा एस. आई. ए. प्राइवेट लिमिटेड के स्वामित्व वाली भारतीय घरेलू एयरलाइन्स है जिसका मुख्य कार्यालय गुड़गांव, हरियाणा में तथा मुख्य आधार केंद्र इंदिरा गाँधी इंटरनॅशनल एयरपोर्ट, दिल्ली में हैं. टाटा सन्स और सिंगापुर एयरलाइन्स के संयुक्त उद्यम वाली इस एयरलाइन्स ने दिल्ली और मुंबई के मध्य अपनी पहली उड़ान के साथ ९ जनवरी २०१५ को अपनी सेवा की शुरुआत की थी. जून २०१६ के अंत तक करीब २० लाख लोग इसके द्वारा उड़ान भर चुके थे और अप्रैल २०१६ तक भारतीय घरेलू विमान मार्केट मे इसकी हिस्सेदारी २.३ प्रतिशत तक हो गयी थी. वर्तमान में यह एयरलाइन्स अपने एयरबस ए-३२० विमान दस्ते के साथ करीब १८ गंतव्यों के लिए उड़ान भरती है. विस्तारा भारत मे घरेलू उड़ान सेवा के लिए प्रीमियम एकॉनमी सीट्स प्रदान करने वाली पहली एयरलाइन्स भी है. टाटा सन्स और सिंगापुर एयरलाइन्स के बीच संयुक्त उद्यम वाली एक भारतीय एयरलाइन्स के परिचालन के लिए १९९० के दशक मे हीं प्रयास शुरू हुए थे परतू हवाई यातायात नियामक की मंज़ूरी ना मिल पाने के कारण यह उपक्रम करीब दो दशकों के बाद २०१३ मे आरंभ हो सका.  २०१२ मे असैनिक उड्डयन क्षेत्र मे ४९ प्रतिशत विदेशी भागीदारी को अनुमति प्रदान करने के भारत सरकार के निर्णय के बाद दोनों कंपनियों ने भारत में संयुक्त उद्यम के गठन को अंतिम स्वरूप प्रदान किया. इसी के परिणाम स्वरूप टाटा इस
आहार ऊर्जा

आहार ऊर्जा (Food energy) वह रासायनिक ऊर्जा है जिसे सभी जन्तु अपने आहार से प्राप्त करते हैं। यह ऊर्जा आणविक आक्सीजन की सहायता से कोशिकीय श्वसन में उत्पन्न होती है।
विजयनगर साहित्य

विजयनगर साहित्य से आशय विजयनगर साम्राज्य में रचित कन्नड, तेलुगु संस्कृत और तमिल साहित्य से है। यह काल दक्षिण भारत के साहित्यिक इतिहास का स्वर्ण काल था। इस काल में राजाओं ने विभिन्न भाषाओं के साहित्यकारों को आश्रय दिया जिन्होने जैन, वीरशैव और वैष्णव सम्प्रदाय की परम्पराओं के ग्रन्थों की रचना की। इस काल में सैकड़ों ग्रन्थों की रचना हुई जो भारतीय संस्कृति, धर्म, जीवनचरित, प्रबन्ध, संगीत, व्याकरण, कविता, आयुर्वेद आदि से सम्बन्धित थे। विजयनगर-सम्राट् संस्कृत, तेलुगु, तमिल एवं कन्नड़ सभी भाषाओं के संरक्षक थे। उनके प्रोत्साहनपूर्ण आश्रय में साहित्य की कुछ सर्वश्रेष्ठ कृतियों की रचना हुई। वेदों के प्रसिद्ध भाष्यकार सायण तथा उनके भाई माधव विजयनगर के शासन के प्रारम्भिक काल में प्रादुर्भूत हुए तथा राज्य से उनका घनिष्ठ सम्बन्ध था। कृष्णदेवराय का राज्यकाल अन्य क्षेत्रों की तरह साहित्य के क्षेत्र में भी विशेष रूप से महत्वपूर्ण था। यह दक्षिण भारत के साहित्यिक इतिहास में एक नवीन युग का उषाकाल था। वह स्वयं विद्वान्, संगीतज्ञ एवं कवि था। वह अपने को कवियों, दार्शनिकों एवं धार्मिक शिक्षकों से घिरा रखना पसन्द करता था तथा उन्हें भूमि एवं धन के उदारतापूर्ण दानों से सम्मानित करता था। उसने अपनी सबसे महत्वपूर्ण कृति आमुक्तमाल्यदा तेलुगु में लिखी, जिसकी भूमिका में, उसने संस्कृत में लिखी अपनी पाँच पुस्तकों की चर्चा की है। यह पुस्तक केवल धार्मिक महत्व की ही नहीं, बल्कि कृष्णदेवराय के राज्यकाल के लिए विशेष ऐतिहासिक महत्व की है। उसके दरबार में अष्टदिग्गज थे, जिन पर (तेलुगु) साहित्य का संसार टिका था। कृष्णदेवराय के राजकवि पेद्दन की बड़ी ख्याति थी तथा तेलुगु लेखकों में उसका स्थान ऊँचा था। आरवीडु-वंश के शासकों तक ने कवियों एवं धार्मिक उपदेशकों को आश्रय दिया तथा उनके अधीन तेलुगु साहित्य बहुत उन्नत हुआ। छोटे नायकों एवं सम्राटों के सम्बन्धियों में भी लेखक थे। मनुचरित और स्वारोचीस सम्भव पेद्दन की महत्त्वपूर्ण कृतियाँ है। इसकी एक महत्त्वपूर्ण कृति हरिकथा शरणम् है। तेलुगु के एक दूसरे विद्वान् नदितिम्मन ने परिजातापहरण की रचना की। कृष्णदेवराय ने तेलुगु भाषा में एक महत्त्वपूर्ण कृति अमुक्तमाल्यदा की रचना की। कृष्णदेवराय ने एक संस्कृत में भी ग्रंथ लिखा था जिसका नाम था जाम्वतीकल्याणम्। उस काल में संगीत पर भी महत्त्वपूर्ण ग्रंथों की रचना हुई। लक्ष्मीनारायण ने संगीतसूर्योदय नामक ग्रंथ लिखा। कृष्णदेवराय और रामराय एक अच्छे संगीतज्ञ थे। कृष्णदेवराय के दरबार में तेनालीराम नामक विदुषक रहता था। उसने पोदुरंग महात्मय नामक ग्रंथ की रचना की। महामात्य माधव के भाई सायण के नेतृत्व में महत्त्वपूर्ण विद्वानों ने चारों वेदों पर टीकायें लिखी। माना जाता है कि वेल्लोर के नायकों के अधीन अप्पयदीक्षित नामक विद्वान् रहते थे। उन्होंने शैवाद्वैत पर टीका लिखी। संगीत-नृत्य, नाटक, व्याकरण, न्याय, दर्शन इत्यादि के ग्रंथों को सम्राटों एवं उनके मत्रियों से प्रोत्साहन मिला। संक्षेप में, विजयनगर-साम्राज्य दक्षिण भारतीय संस्कृति का एक समन्वय था।
भगत राम तलवार

भगत राम तलवार भारत के स्वतंत्रता संग्राम सेनानी थे। जनवरी १९४१ में गृहबन्दी से सुभाष चन्द्र बोस को छुड़ाकर भगाने में भगत राम की महती भूमिका थी। दोनों ने एक साथ कोलकाता से काबुल तक की यात्रा की, जिसके बाद नेताजी जर्मनी चले गये। भगत राम तलवार वस्तुतः कम से कम चार देशों (जर्मनी, जापान, सोवियत रूस, और ब्रितानी भारत) के गुप्तचर थे। ये बात सुभाष चन्द्र बोस को पता न थी। भगत राम तलवार उस समय के 'उत्तर पश्चिमी सीमा प्रान्त' के किसान नेता थे। वे कीर्ति किसान पार्टी के प्रमुख सदस्य थे। उनके बड़े भाई हरि किशन ने पंजाब के ब्रिटिश गवर्नर पर जानलेवा हमला किया था किन्तु वह बच निकला। इसके आरोप में हरि किशन को ९ जून १९३१ को फाँसी पर चढ़ा दिया गया।
मालादेवी मंदिर

मालादेवी मंदिर मध्य प्रदेश के जबलपुर शहर गढ़ा क्षेत्र में लक्ष्मी जी का प्राचीन मंदिर है। सन्‌ १४८०-१५४० में राजा संग्राम शाह के द्वारा इस मंदिर का निर्माण किया गया था। बारहवीं सदी में मालादेवी मंदिर का निर्माण हुआ था।
पशुपतिनाथ मन्दिर (भोपाल)

पशुपतिनाथ मंदिर (नेपाली: पशुपतिनाथ मन्दिर) मध्यप्रदेश की राजधानी भोपाल में गोविन्दपुरा में स्थित एक हिंदू मंदिर है। पशुपतिनाथ में आस्थावानों (मुख्य रूप से हिंदुओं) को मंदिर परिसर में प्रवेश करने की अनुमति है। यह मंदिर नेपाली समाज का भोपाल में शिव का सबसे पवित्र मंदिर माना जाता है। पशुपतिनाथ में शिवरात्रि त्योहार विशेष महत्व के साथ मनाया जाता है। शिवरात्रि त्यौहार के दिन यहाँ दो दिवस का मेले का आयोजन किया जाता है जिसमें खेल प्रतिस्पर्धा ,झूले,खानपान की दुकाने भी मेले का आकर्षण का केंद्र होता है।
ज्योफ्री बायकाट

ज्योफ्री बायकाट (अंग्रेज़ी: Geoffrey Boycott; जन्म 21 अक्टूबर 1940) यॉर्कशायर और इंग्लैंड के पूर्व क्रिकेटर है। 1962 से 1986 तक सफल और कभी-कभी विवादास्पद खेल कैरियर में बायकाट ने खुद को इंग्लैंड के सबसे सफल सलामी बल्लेबाजों में से एक के रूप में स्थापित किया। ज्योफ्री ने खिलाड़ी के रूप में रिटायर होने के बाद क्रिकेट कमेंटेटर के रूप में सफलता पायी है। वह प्रथम श्रेणी के इतिहास में शतकों के पांचवें और रनों के आठवे उच्चतम संचायक है। इंग्लैंड के लिए 1964 से 1982 तक 108 टेस्ट मैच खेलने के बाद, बायकाट ने अपना अंतरराष्ट्रीय करियर 22 शतक की मदद से 8,000 से ज्यादा रन बनाने के साथ समाप्त किया। एक समय वह अग्रणी टेस्ट रन बनाने वाले बल्लेबाज थे। अपना खेल करियर समाप्त करने के बाद, वह रेडियो और टेलीविजन दोनों पर मुखर और विवादास्पद क्रिकेट कमेंटेटर बन गये। 1998 में उन्हें अपनी पूर्व प्रेमिका मार्गरेट मूर पर हमला करने का फ्रांस में दोषी पाया गया था। वह हमेशा अपने को बेगुनाह कहते आये हैं।
ओमरान दकनीश

ओमरान दकनीश; (अरबी: [عمران دقنيش‎] Error: {{Lang}}: text has italic markup (help)‎, अंग्रेज़ी: Omran Daqneesh) सीरियाई गृह युद्ध के प्रतीक बन चुके पांच साल के ओमरान दकनीश सीरिया के पूर्वी अलेप्पो के रहने वाले है सीरिया में चल रही लड़ाई विद्रोही तथा रुसी सैना के विरुध्द उसी में 17 अगस्त 2016 को एक रुसी लड़ाकू विमान हमले में घायल हुए ओमरान दकनीश और इनके माता- पिता तथा 10 वर्ष के बड़े भाई अली की मृत्यु हो गई थी पूरे परिवार में एकमात्र बचे घायल ओमरान को अलेप्पो के अस्पताल ले जाया गया जहाँ से एक तस्वीर खीची गई इंटरनेट वायरल. तस्वीर देख कर सीरियाई गृह युद्ध की दुनिया में काभी अलोचना की गई थी जिससे रुस ने 68 घण्टे युद्ध विराम की घोषणा कर दी थी . सिरिया में आज भी भीषण ग्रह युद्ध जारी है
रूसी सुखोई एसयू-२४ मारगिराना, २०१५

रुसी लड़ाकू विमान एसयू 24 सीरिया में आईएसआईएस के ठिकानो पर हमला करने के लताकिया की कहामिम एयर बेस से उड़ान भरी थी तुर्की के अनुसार रुसी विमान कई वार तुर्की की सीमा में प्रवेश किया जिससे तुर्की ने चेतावनी दी लेकिन चेतावनी नजरअंदाज करने के कारण तुर्की के एफ 16 लड़ाकू विमानो ने रुसी विमान पर मिसाइल से हमला किया जिससे सीरियाई क्षेत्र में जा गिरा रुसी विमान में एक पायलट तथा एक सैन्य अधिकारी सहित दो सैन्यकर्मी थे जिसमें पायलट को सीरियाई विद्रोहीयो ने पकड़ लिया था और सैन्य अधिकारी की घटना स्थल पर मौत हो गयी थी। तुर्की दो रुसी लड़ाकू विमान एसयू -24 हमारी सीमा के अंदर आए उनको दस वार चेतावनी दी गई ये 17 सेकंड के लिए हमारे 3.21 किलोमीटर के हवाई क्षेत्र में रहे जिस पर एफ -16 लड़ाकू विमानो ने मिसाइल से एक रुसी विमान पर हमला किया और वह सीरियाई क्षेत्र में जा गिरा। रूस दोनो एसयू -24 विमान तुर्की की सीमा से दूर सीरिया की सीमा में थे। दोनो सीरिया में आइएस के ठिकानो पर हमला करने जा रहे थे। तुर्की पायलटो ने हमारे पायलटो को कोई चेतावनी नहीं दी। तुर्की पश्चिमी देशों के वर्चस्व वाले सैन्य संगठन नाटो का सदस्य है। लिहाजा अमेरिका, ब्रिटेन सहित सभी सदस्य देश विमान गिराने की घटना पर तुर्की के पक्ष में थे जिससे ये रुस को नागवार लगा था। ब्रिटेन ने तुर्की की सहायता के लिए अपना सैन्य वल भी तैयार कर लिया था और अमेरिकी तत्कालीन राष्ट्रपति बराक ओबामा ने तुर्की के राष्ट्रपति तैयप एर्दोगन को फोन कर सर्मथन जताया था। पश्चिमी देशों से रुस की सर्वकालिक है। सीरिया में आइएस के खात्मे पर रुस के कदम को इन यूरोपिया देशों ने अलग परिप्रेक्ष्य में देखना शुरु किया। उनका मानना है कि असद विरोधी विद्रोहियो को इस वहाने खत्म कर रहा है तथा पश्चिमी देश सीरिया में असद शासन को हटाना चाहते हैं लेकिन रुस ऐसा नहीं चाहता है। रुसी विमान गिराने के किया गया तनाव तथा रणनीति रूस भूमध्य सागर में एक युध्दपोत तैनात किया था जो रुसी सैना की सुरक्षा करता कोई भी खतरा होने पर युध्दपोत तुरंत कार्यवाई करता। ब्रिटेन तुर्की के समर्थन में 12 टाइफून लड़ाकू विमानो को लेकर तैयार रखा। 1953 ईस्वी के कोरियाई युद्ध के बाद प्रथम वार ऐसा हुआ था कि किसी नाटो सदस्य देश (तुर्की) ने रुस का विमान गिराया था लेकिन रुस महाशक्ति का अक्रोश चरम पर था। आंतकी संगठन आईएस के खिलाफ लड़ाई में आस्ट्रेलिया के छह हार्नेट लड़ाकू विमान शामिल है आस्ट्रेलिया के अनुसार रुस तथा अन्य देशों के बीच आईएस पर हमलो को लेकर आपसी तालमेल के लिए कई नियम तय है जिसके बाद यह घटना होना गंभीर मामला था।
गूगल डूडल

गूगल डूडल एक विशेष अस्थायी परिवर्तन है जो गूगल के होमपेज पर लोगो को बदलकर किया जाता है ताकि छुट्टियों, घटनाओं, और लोगों की उपलब्धियों को मनाया जा सके। पहला गूगल डूडल 1998 के बर्निंग मैन फेस्टिवल (जलते हुआ आदमी महोत्सव) के सम्मान में था, और लैरी पेज और सर्गी ब्रिन द्वारा इसे डिजाइन किया गया था ताकि सर्वर के दुर्घटनाग्रस्त हो जाने पर उनकी अनुपस्थिति, उपयोगकर्ताओं को सूचित हो जाये। इसके बाद गूगल डूडल पृष्ठ, बाहरी ठेकेदार द्वारा डिजाइन किए गए और जब तक की पेज और ब्रिन ने प्रशिक्षु डेनिस ह्वांग से 2000 के बस्तिले दिवस के लिए एक लोगो डिजाइन करने के लिए नहीं कहा। इसके बाद से डूडल का आयोजन और प्रकाशन कर्मचारियों की एक टीम द्वारा किया जाता है जिन्हें 'डूडलर्स' कहा जाता है।
भारत दिवस

भारत 🇮🇳 दिवस प्रवासी भारतीयों द्वारा अमेरिका व अन्य क्षेत्रों में मनाया जाने वाला भारत के स्वतंत्रता दिवस का एक समारोह है। इस दिन प्रवासी भारतीयों विशेषकर भारतीय अप्रवासियों की उच्च सघनता के क्षेत्रों में परेड और प्रतियोगिताओं का आयोजन किया जाता है। न्यूयॉर्क और अन्य अमेरिकी शहरों में कुछ स्थानों में, 15 अगस्त प्रवासी और स्थानीय आबादी के बीच में भारत दिवस बन गया है। यहां लोग 15 अगस्त के आसपास या सप्ताह के अंतिम दिन पर भारत दिवस मनाते हैं व प्रतियोगिताएँ रखते हैंऔर ख़ुशी मानते हैं।
टॉम हेवर्ड

थॉमस वाल्टर हेवर्ड (अंग्रेज़ी: Thomas Walter Hayward; 29 मार्च 1871 - 19 जुलाई 1939) क्रिकेटर थे जो 1890 के दशक से लेकर प्रथम विश्व युद्ध के फैलने तक सरे और इंग्लैंड के लिए खेले थे। वह प्रमुख रूप से सलामी बल्लेबाज थे पर वो उपयोगी गेंदबाजी भी करते थे। 100 प्रथम श्रेणी शतकों के मील के पत्थर तक पहुंचने वाले वह डब्ल्यू जी ग्रेस के बाद केवल दूसरे बल्लेबाज थे। इंग्लैंड के लिये 1896 से 1909 तक खेले 35 टेस्ट मैचों में उन्होंने 1,999 रन बनाए और 14 विकेट लिये। प्रथम श्रेणी क्रिकेट के 712 मैचों में उन्होंने 43,551 रन बनाए और 481 विकेट लिये।
त्रिभुज के अन्तर्वृत्त और बहिर्वृत्त

ज्यामिति में, किसी त्रिभुज का अन्तर्वृत्त (या, अन्तःवृत्त / incircle) वह बड़ा से बड़ा वृत्त है जो उस त्रिभुज के अन्दर बनाया जा सकता है। वस्तुतः, अन्तःवृत्त तीनों भुजाओं को स्पर्श करता है। इसका केन्द्र 'अन्तःकेन्द्र' (incenter) कहलाता है।  किसी त्रिभुज के तीन बहिर्वृत्त (excircle या escribed circle) होते हैं। ये तीनों वृत्त उस त्रिभुज के बाहर होते हैं। इनमें से प्रत्येक वृत्त, त्रिभुज की किसी एक भुजा को तथा शेष दो भुजाओं को आगे बढाने से बनी दो रेखाओं को स्पर्श करता है। किसी त्रिभुज के तीनों शीर्षों से होकर जाने वाले वृत्त को उस त्रिभुज का परिवृत्त (Circumcircle) कहते हैं। माना त्रिभुज ABC के तीन कोण A, B, C हैं और इन कोणों के सामने की भुजाएँ क्रमशः a, b, c हैं। त्रिभुज का क्षेत्रफल S है; अन्तःत्रिज्या r है और तीन बहिर्वृत्तों की त्रिज्याएँ क्रमशः ra, rb, rc हैं। इस त्रिभुज की अर्धपरिधि 𝑝=𝑎+𝑏+𝑐2 है। तो 𝑟=2𝑆𝑎+𝑏+𝑐=𝑆𝑝 𝑟𝑎=2𝑆𝑏+𝑐−𝑎=𝑆𝑝−𝑎=𝑝.tan⁡𝐴2 𝑟𝑏=2𝑆𝑐+𝑎−𝑏=𝑆𝑝−𝑏=𝑝.tan⁡𝐵2 𝑟𝑐=2𝑆𝑎+𝑏−𝑐=𝑆𝑝−𝑐=𝑝.tan⁡𝐶2 इसके अतिरिक्त, त्रिभुज का अन्तःवृत्त तीनों भुजाओं को स्पर्श करता है, अतः अन्तःकेंद्र की तीनों भुजाओं से लम्बवत दूरी भी समान होगी। यही तथ्य हाथ से अन्तःकेन्द्र निकालने के लिए उपयोग में लाया जाता है। किन्हीं दो कोणों का अर्धक खींचा जाता है और वे जहाँ काटते हैं वही इस त्रिभुज का अन्तःकेन्द्र होगा। यदि तीसरे कोण का भी अर्धक खींचा जाय तो वह भी पहले के दो अर्धकों के कटान-बिन्दु से होकर जाएगा। इस बिन्दु (अन्तःकेन्द्र) से किसी भी भुजा पर लम्बवत रेखा खींचते हैं, यह लम्ब उस भुजा को जहाँ काटता है वहाँ से अन्तःकेन्द्र की दूरी ही अन्तःत्रिजा है। किसी त्रिभुज के तीन बहिर्वृत्त होते हैं। ये तीनों वृत्त उस त्रिभुज के बाहर होते हैं। इनमें से प्रत्येक वृत्त, त्रिभुज की किसी एक भुजा को तथा शेष दो भुजाओं को आगे बढाने से बनी दो रेखाओं को स्पर्श करता है। अतः बहिर्केन्द्र निकालने के लिए त्रिभुज के बहिर्कोणों के अर्धक खींचे जाते हैं और दो अर्धक जहाँ मिलते हैं वही तीन बहिर्केन्द्रों में से एक होगा। (सबसे पहला चित्र देखें)
जॉर्ज लोहमैन

जॉर्ज लोहमैन (अंग्रेज़ी: George Lohmann; 2 जून 1865 - 1 दिसंबर 1901) अंग्रेज क्रिकेटर थे जिन्हें सबसे महान गेंदबाजों में से एक माना जाता है। 1884 से 1896 तक ज्यादातर सरी काउंटी क्रिकेट क्लब की तरफ से उन्होंने प्रथम श्रेणी क्रिकेट खेला। उन्होंने 293 मैच खेले जिसमें उन्होंने सिर्फ 13.73 की औसत से 1841 विकेट लिये। टेस्ट क्रिकेट के 18 मैच में उन्होंने 10.75 की औसत से 112 विकेट लिये। जॉर्ज ने 1886 से 1896 तक टेस्ट क्रिकेट खेला। जिसमें उनके नाम कई टेस्ट क्रिकेट रिकॉर्ड है। उन्होंने सबसे तेज 100 टेस्ट विकेट लिये (16 मैच), उनका सबसे कम गेंदबाजी स्ट्राइक रेट (34.1) है और सबसे कम गेंदबाजी औसत (10.75) भी। 1901 में जॉर्ज की टीबी की वजह से केप कॉलोनी, ब्रिटिश साम्राज्य में मौत हो गई जहाँ वो इलाज के लिये जाते थे।
विल्फ्रेड रोड्स

विल्फ्रेड रोड्स (अंग्रेज़ी: Wilfred Rhodes; 29 अक्टूबर 1877 - 8 जुलाई 1973) अंग्रेज पेशेवर क्रिकेटर थे जिन्होंने 1899 से 1930 तक इंग्लैंड के लिये 58 टेस्ट खेलें। टेस्ट में रोड्स ने 127 विकेट लिए और 2325 रन बनाए। वह टेस्ट मैचों में 1000 रन और 100 विकेट का डबल पूरा करने वाले पहले अंग्रेज खिलाड़ी बने थे। उन के पास सबसे अधिक प्रथम श्रेणी क्रिकेट मैच खेलने का (1,110 मैच) और सबसे ज्यादा विकेट (4204) लेने का विश्व रिकॉर्ड है। 1930 में अपने अंतिम टेस्ट में रोड्स की उम्र 52 वर्ष और 165 दिन थी। जितने भी खिलाड़ियों ने टेस्ट मैच खेला है उनमें ये सबसे ज्यादा उम्र है। विल्फ्रेड ने अपने कैरियर की शुरुआत यॉर्कशायर के लिए बाएं हाथ के स्पिन गेंदबाज के रूप में की थी जो उपयोगी बल्लेबाजी भी कर लेते थे। हालांकि, प्रथम विश्व युद्ध के आते-आते उन्होंने बल्लेबाजी कौशल इस कदर तक विकसित कर लिया था कि वो जैक हॉब्स के साथ इंग्लैंड की पारी की शुरुआत करने लगे थे। 1920 के दशक भर में वह ऑलराउंडर के रूप में खेलें। 1930 के क्रिकेट सत्र के बाद उन्होंने संन्यास ले लिया। 1949 में उन्हें मेरीलेबोन क्रिकेट क्लब (एमसीसी) की मानद सदस्यता दी गई थी।